open-index/open-wikipedia-markdown huggingface dataset:
Davorin Popović

**Davorin Popović** (1946 m. rugsėjo 23 d. Sarajeve – 2001 m. birželio 18 d. ten pat) – bosnių dainininkas, žinomas visoje buvusioje Jugoslavijoje. 1964–2001 metais jis buvo roko grupės „Indexi“ pagrindinis vokalistas.

## Biografija

Jaunystėje Davorin buvo sėkmingas krepšininkas, kurį laiką jis žaidė Bosnijos ir Hercegovinos jaunimo nacionalinėje komandoje.

1968 m. baigė sportininko karjerą. Po to jis studijavo politikos mokslus Sarajevo universitete.

1964 metais Davorin prisijungė prie roko grupės „Indexi“, kuri susiformavo prieš dvejus metus. Nuo 1975 m. atlikėjas turėjo sėkmingą solinę karjerą, be grupės „Indexi“ jis išleido tris solinius albumus. Jo debiutinis albumas „Svaka je ljubav ista osim one prave“ pasirodė 1976 metais.

Kartu su grupe „Indexi“ kelis kartus dalyvavo Jugoslavijos atrankoje į „Euroviziją“. Kolektyvas pirmą kartą dalyvavo 1967 metais su daina „Pružam ruke“. Antrą kartą pasirodė 1969 m., kur su kūriniu „Zaborav“ užėmė 5 vietą. Vėliau grupė atrankos konkursuose dalyvavo 1973–1975, 1982, 1983 ir 1987 m.

1995 metais Davorin su daina „Dvadeset prvi vijek“ 1995 m. „Eurovizijos“ dainų konkurse užėmė 19 vietą.

Atlikėjas mirė 2001 m. birželio 18 d. nuo kasos vėžio.

## Diskografija
* *Svaka je ljubav ista osim one prave* (1976)
* *S tobom dijelim sve* (1984)
* *S tobom dijelim sve* (1995)

## Nuorodos
* Atlikėjo tinklalapis 

|-
Beržėnų koplyčia

**Beržėnų koplyčia** – Beržėnų dvaro laidojimo koplyčia, esanti Beržėnuose (Užvenčio sen.), Kelmės rajone. Koplyčia stūkso šalia dvaro tvenkinio prie kelio .
Neogotikinė koplyčia pastatyta XIX a. II p. Ji yra kultūros paveldo objektas, 1996 m. įregistruotas Kultūros vertybių registre.

## Istorija

Dvaro koplyčios rūsyje buvo palaidoti Ipolitas (1791-1836) ir Barbora (1803-1899) Gorskiai, jų dukra Stanislava (apie 1820-1878) su vyru Adolfu Čapskiu, S. ir A. Čapskių vaikai Henrikas, Adolfina, Stanislovas bei anūkai. 1940 m. koplyčia išplėšta.

Beržėnų koplyčioje išniekinus mirusiuosius, jų palaikus 1946 m. slapta pargabeno ir Šaukėnų šventoriuje palaidojo kanauninkas Jonas Staševičius. Jis taip pat perkėlė Ipolito Nalenč-Gorskio sarkofagą į giminės antkapinę koplyčią Šaukėnuose. Sarkofagas nuo 1988 m. tarnauja kaip šios bažnyčios altorius.

Dvaro koplyčia sovietmečiu buvo paversta Beržėnų kultūros namais. Naujas kelias dirbtinai atskyrė koplyčią nuo parko, į kurį įsiterpė kelios naujos sodybos, tuo sudarkydamos šiaurės vakarų parko zoną.

## Architektūra

Pastatas tinkuoto mūro, kvadratinio plano. Planinės struktūros tipas – salinis. Prie koplyčios šliejasi nedidelis silikatinių plytų priestatas, ardantis planinę ir tūrinę kompoziciją. Autentiškos pastato dalies tūrinės struktūros tipas – kompaktinis. Koplyčia yra vieno aukšto su gana aukštu rūsiu – laidojimo kripta.


Beržėnai, koplyčia 2.jpg|Koplyčia su atnaujintu stogu
Beržėnai, koplyčia, 2021.jpg|Ne dvaro laikų priestatas 
Beržėnų koplyčia, rūsio durys.jpg|Laidojimo rūsio durys


## Šaltiniai

## Nuorodos

* Beržėnų dvaro sodybos fotofiksacija 
* Laidojimo koplyčia Beržėnuose, (XX a. I p. nuotrauka) 
* [Beržėnų dvaro koplyčia ([Gerardas Bagdonavičius|Gerardo Bagdonavičiaus] piešinys)]
Angelo rūbas

**„Angelo rūbas“** – 50-ųjų lietuvių rašytojos Jurgos Ivanauskaitės gimimo metinių proga išleista knyga, kurioje spausdinamos improvizuotos maldos už save, artimuosius; kreipiamasi į Angelą Sargą bei kitus dangiškųjų sferų būtybes.

„Angelo rūbe“ spausdinamos maldos buvo nurašytos nuo 2005 m. Jurgos Ivanauskaitės personalinėje parodoje „Angelariumas“ eksponuotų baltų marškinių pavadinimu „Marškinėliai angeliškiems sapnams sapnuoti“.

Išleista 2011 m. Įžangą parašė kun. Julius Sasnauskas, spaudai parengė Jurga Užkurnytė.

## Nuorodos

* Apie knygą (su ištraukomis)
Povilas Babarskas

**Povilas Babarskas** (g. 1988 m. gruodžio 13 d. Kaune) – Lietuvos rankininkas, Lietuvos vyrų rankinio rinktinės narys. Pozicija – dešinys pusiau kraštas.

## Klubai

* 2010:  Kauno Granitas
* 2010–2012:  HIT Innsbruck
* 2012–:  Bregenz Handball

## Nuorodos

* Profilis eurohandball.com
* Susiję straipsniai www.15min.lt
Gintarė Vostrecovaitė

**Gintarė Vostrecovaitė** (g. 1986 m. gegužės 6 d. Kaune) – buvusi Lietuvos dailiojo čiuožimo šokėja.

## Biografija

Gimė 1986 m. gegužės 6 d. Kaune. Nuo 2001 m. iki 2005 m. penkis kartus tapo Lietuvos čempione. Aštuonis kartus dalyvavo ISU pasaulio čempionatuose. Aukščiausia vieta 2004 m. Europos dailiojo čiuožimo čempionate užimta 24 vieta ir 2003 m. pasaulio jaunimo dailiojo čiuožimo čempionate užimta 24 vieta.

## Nuorodos

* Rezultatai
* Profilis isuresults.com
13 (albumas)

**13** – devynioliktasis ir paskutinis studijinis britų roko grupės „Black Sabbath“ albumas, išleistas 2013 m. birželio 10 d. Tai pirmasis grupės studijinis albumas nuo 1995 m. išleisto „Forbidden“ ir pirmasis albumas nuo 1998 m. išleisto koncertinio albumo „Reunion“, kuriame groja vokalistas Ozzy Osbourne ir bosistas Geezer Butler. Paskutinis albumas, kuriame Osbourne grojo su grupe, buvo 1978 m. išleistas "Never Say Die! ", o Butler – 1994 m. „Cross Purposes“. Be to, tai pirmasis albumas nuo "Never Say Die! ", kuriame negroja klavišininkas Geoff Nicholls.

Šio albumo kūrimas buvo pradėtas dar 2001 m., tačiau buvo sustabdytas, kadangi Osbourne įrašinėjo savo solinį albumą, o vėliau ir kiti grupės nariai susitelkė ties soline veikla. Grupė 2011 m. lapkritį paskelbė, jog baigė pertrauką ir tęsia albumo įrašymo darbus. Šiame albume būgnais grojo grupių „Rage Against The Machine“ ir „Audioslave“ būgnininkas Brad Wilk, kadangi grupės būgnininkas Bill Ward paliko grupę dėl „kontraktinių nesutarimų“. Pats albumas susilaukė teigiamų kritikų įvertinimų ir debiutavo pirmojoje Jungtinės Karalystės ir JAV „Billboard 200“ reitingų vietose.

2014 m. daina „God Is Dead?“ laimėjo „Grammy“ apdovanojimą už geriausią metalo atlikimą.

## Dainų sąrašas
Visų dainų žodžius parašė Geezer Butler, išskyrus "Methademic", kurios žodžius parašė Ozzy Osbourne. Visų dainų muzikos autoriai: Tony Iommi, Ozzy Osbourne ir Geezer Butler.

## Išnašos
Interaktyvių menų bei mokslų akademija

**Interaktyvių menų bei mokslų akademija** (, **AIAS**) – kompiuterinių žaidimų pramonės specialistų ne pelno organizacija, rengianti kasmetinius „Interactive Achievement Awards“ apdovanojimus. 2012 m. IAA apdovanojimai buvo pervadinti į „D.I.C.E“ apdovanojimus. Tarp akademijos narių yra pramonės specialistų ir tik tam tikri akademijos nariai, atitinkantys minimalius kriterijus, gali balsuoti už geriausią metų pramoginę programinę įrangą.

## Istorija
AIAS 1992 m. įkūrė Andrew Zucker. Subūrus apie 400 narių, kurių tarpe buvo vadovų tiek iš žaidimų, tiek iš pramogų industrijų, bei 40 asmenų tarybą, susidedančią iš įžymių pramonės lyderių, tokių kaip Timothy Leary, AIAS 1994 m. surengė pirmąją televizija transliuotą apdovanojimų ceremoniją, skirtą kompiuterinių žaidimų pramonei, kuri transliuota gyvai iš „Universal Studios Hollywood“ patalpų TBS kanalu. 1995 m. surengta antroji kasmetinė ceremonija tapo pirmąja apdovanojimų programa, transliuota internetu, bravo.com tinklalapyje, bei tuo pat metu seseriniu televizijos tinklu „Bravo“. Kaip iš pradžių ir įsivaizdavo Andrew Zucker, AIAS turėjo tapti tiltu, sujungsiančiu Silicio slėnį su Holivudu, tokiu būdu tarnaujant kaip terpė diskusijų forumui tarp specialistų tiek technologijų, tiek pramogų srityje. Sprendimus priimdavo nepriklausomi auditoriai „PricewaterhouseCoopers“. AIAS taip pat pagelbėjo suorganizuoti daugybė renginių kitoms organizacijoms, kaip kad Academy of Television Arts and Sciences, Directors Guild of America ir Women in Film.

Po to, 1996 m., AIAS buvo įkurta kaip ne pelno organizacija, remianti kompiuterinių ir videožaidimų pramogų rinką, organizuodama kasmetinį „D.I.C.E.“ suvažiavimą, kuriame nuo 1998 m. rengiama „Interactive Achievement Awards“ apdovanojimų ceremonija.

## Interaktyvių pasiekimų apdovanojimai
Interaktyvių pasiekimų apdovanojimai skiriami kiekvienų metų geriausiems video ar kompiuteriniams žaidimams, interneto pramogoms, iškilioms pramogų industrijos asmenybėms ir novatoriškoms kūrėjų komandoms, kurios pastūmėjo pramoginės programinės įrangos tobulėjimą. Nominantus ir laureatus renka specialiai atrinktų akademijos narių komanda, kuri atsižvelgia į visus žaidimo kūrimo aspektus: meną, dizainą, inžineriją, animaciją, charakteristiką ir gamybą. Interaktyvių pasiekimų apdovanojimai transliuojami per G4 TV ir G4TV.com.

; Metų žaidimas

## Šlovės salė

## Išnašos

## Nuorodos
* Apie akademiją
* Academy of Interactive Arts & Sciences
* DICE suvažiavimas
Obelų Rago trylikamienis kadagys

**Obelų Rago trylikamienis kadagys** arba **Obelų rago kadagiai**
 – solidaus amžiaus, išskirtinių matmenų krūmedis, augantis Švenčionių rajono savivaldybės Kaltanėnų seniūnijoje, Obelų Rago kaime, už ~ 300 m nuo Žeimenių ežero. Šio kadagio augavietė pasiekiama iš kelio  pavažiavus apie 3,7 km į šiaurės rytus (nuo Ožkinių).

1984 m. buvo paskelbtas gamtos paminklu, o 1987 m. priskirtas prie respublikinės reikšmės paminklų.

Pagrindiniai duomenys:
* Krūmedžio rūšis – paprastasis kadagys (*Juniperus communis L.*)
* Kamienų skaičius – 13, iš kurių vienas jau džiūstantis
* Krūmedžio aukštis ~ 12 metrų, tai vienas aukščiausių Lietuvos kadagių.

## Taip pat skaitykite
* Kadagių slėnis
* Lietuvos išskirtiniai medžiai
* Lietuvos vietiniai krūmedžiai

## Šaltiniai

## Nuorodos
* Obelų Rago trylikamienio kadagio kamienai
* Obelų Rago trylikamienis kadagis
* G.Juršėnaitė. Paprastai apie nepaprastus dalykus
Queens of the Stone Age

**Queens of the Stone Age** – amerikiečių roko grupė iš *Palm Desert*, susiformavusi 1996 m. Grupė susikūrus išsiskyrus ankstesniajai Josh Homme grupei „Kyuss“. 2023 m. duomenimis, grupė yra išleidusi septynis studijinius albumus, iš kurių naujausiasis, „Villains“, buvo išleistas 2017 m. rugpjūtį.

## Grupės nariai
**Dabartiniai nariai**
* Josh Homme – vokalas, gitara, klavišiniai (1996–dabar)
* Troy Van Leeuwen – gitara, klavišiniai, papildomi vokalai (2002–dabar)
* Michael Shuman – bosinė gitara, klavišiniai, papildomi vokalai (2007–dabar)
* Dean Fertita – klavišiniai, pianinas, gitara, papildomi vokalai (2007–dabar)
* Jon Theodore – būgnai, perkusija (2013–dabar)

**Buvę nariai**
* Mark Lanegan – vokalas (2001–2005)
* Dave Catching – gitara, klavišiniai, papildomi vokalai (1998–2000)
* Brendon McNichol – gitara, klavišiniai, papildomi vokalai (2000–2002)
* Nick Oliveri – bosinė gitara, klavišiniai, vokalas (1998–2004)
* Alain Johannes – bosinė gitara, klavišiniai, gitara, papildomi vokalai (2004–2007)
* Alfredo Hernández – būgnai, perkusija (1998–1999)
* Gene Trautmann – būgnai, perkusija (1999–2001)
* Dave Grohl – būgnai, perkusija (2001–2002, 2012–2013)
* Joey Castillo – būgnai, perkusija (2002–2012)

## Diskografija
* *Queens of the Stone Age* (1998)
* *Rated R* (2000)
* *Songs for the Deaf* (2002)
* *Lullabies to Paralyze* (2005)
* *Era Vulgaris* (2007)
* *[[...Like Clockwork]]* (2013)
* *[[Villains]]* (2017)
* *In Times New Roman...* (2023)

## Išnašos

## Nuorodos
* 
*
…Like Clockwork

**…Like Clockwork** – šeštasis studijinis amerikiečių roko grupės „Queens of the Stone Age“ albumas, išleistas 2013 m. birželio 3 d. Tai – pirmasis grupės albumas, kuriame groja bosistas Michael Shuman ir gitaristas Dean Fertita, kurie abu prie grupės prisijungė 2007 m. Albumas susilaukė labai gerų kritikų įvertinimų ir debiutavo antrojoje Jungtinės Karalystės bei pirmojoje JAV „Billboard 200“ albumų reitingų vietose.

2014 m. albumas buvo nominuotas dviems „Grammy“ apdovanojimams, geriausio roko albumo ir geriausios ne klasikinės muzikos inžinerijos kategorijose. Daina „My God Is the Sun“ taip pat nuominuota geriausio roko atlikimo nominacijoje.

## Dainų sąrašas

## Išnašos
Kauno Granitas

**Kauno „Granitas–Gaja–Karys“** – Lietuvos rankinio klubas iš Kauno. Dalyvauja Lietuvos rankinio lygoje. Namų rungtynes žaidžia Kauno sporto halėje.

## Komandos sudėtis
2023 season:

;Goalkeepers
* 12  Berkantas Drungilas
* 16  Tomas Švelpa
* 20  Karolis Videika
;Players
* 4  Martynas Giedraitis
* 5  Paulius Zėringis 
* 7  Lukas Kraulaidys
* 8  Gustas Rinkevičius
* 9  Klaudijus Pauša
* 10  Nedas Buronko
* 11  Paulius Šarkauskas
* 13  Vladas Tomkevičius
* 14  Marius Kairys
* 17  Matas Jurkevičius
* 18  Tautvydas Vilutis
* 21  Karolis Grigas
* 22  Eitvydas Balkus
* 24  Andrius Montvilas
* 25  Dovydas Kiuberis
* 28  Modestas Štarolis
* 29  Karolis Rameikis
* 33  Pijus Eiva
* 55  Danielius Kairys
* 77  Manvydas Lazauskas
;Staff
*  Vaidotas Grosas
*  Arminas Petrauskas
*  Audrius Bitkauskas

## Pasiekimai

* Lietuvos čempionai: 1991, 1992, 1993, 1994, 1995, 1996, 1997, 1998, 1999, 2000, 2001 2002, 2003, 2004, 2005, 2008, 2009
* Europos vyrų rankinio taurės laimėtojai: 1987

## Nuorodos

* Profilis eurohandball.com
* Profilis www.rankiniolyga.lt
Čukikamata

**Čukikamata** () – miestelis ir vario rūdos kasykla, esanti šiaurės Čilėje, Antofagastos regione, 15 km į šiaurę nuo Kalamos. Kasyklą valdo bendrovė „Codelco“. Kasykla yra atvirasis karjeras, kurio pavidalas elipsiškas, gylis siekia 1250 m, ilgis – 4,3 km, plotis – 3 km, plotas – 800 ha. Tai pirmas pagal tūrį ir antras pagal gylį (po Bingamo kasyklos JAV) karjeras pasaulyje.

Varį čia senovėje kasė indėnai (atakamenjai, aimarai). Ispanų valdymo metais vykdyta negausi gavyba. Čukikamatos kasykla suklestėjo po Ramiojo vandenyno karo, kai ši teritorija atiteko Čilei (1882 m.). Pramoninė gavyba pradėta 1915 m., atidarytas vario metalurgijos kombinatas, nutiestas geležinkelis iki Tokopiljos uosto. 1951 m. atidaryta gamykla, kurioje padirbtas vario sulfidas. Ilgą laiką Čukikamatos kasykla buvo didžiausia pagal produkciją vario kasykla pasaulyje, bet neseniai ją aplenkė gretima Eskondidos kasykla. Tačiau Čukikamatos ištekliai išlieka gausūs. Yra molibdeno, renio, arseno priemaišų.

Vario gavyba yra viena svarbiausių Čilės ūkio šakų.


Chuquicamata-002 02.jpg|Čukikamatos kasykla
Chuqui001.jpg|Sunkioji technika kasykloje
Krohnkite-Natrochalcite-195016.jpg|Vario sulfatas iš Čukikamatos


## Šaltiniai
Frans van Mieris (Vyresnysis)

**Fransas van Myresas Vyresnysis** (Myrisas, , 1635 m. balandžio 16 d., Leidenas, Nyderlandai – 1668 m. gegužės 19 d., ten pat) – XVII a. Nyderlandų žanrinių scenų ir portretų tapytojas.

## Biografija
Fransas van Myresas gimė 1635 m. balandžio 16 d. Leidene. Jis buvo garsiausias iš menininkų giminės. Kad atskirti nuo bendravardžio anūko, irgi tapytojo, vadinamas „vyresniuoju“. Iš pradžių Fransas mokėsi tėvo Jansz. Batiaensz. auksakalystės amato (motina Christine Willemsdr. van Garbartijn) pas auksakalį pusbrolį Willem Fransz. Apie 1650 m. mokėsi pas stiklo dekoruotoją Abraham van Toorenvliet. 1650-ųjų pradžioje jo mokytojas buvo garsus tapytojas Geritas Dau. Fransas taip pat trumpai mokėsi pas Leideno portretistą ir istorinių paveikslų tapytoją Abraham van den Tempel. Geritas Dau apie jį atsiliepė pavadindamas „princu tarp mano mokinių“. 1657 m. Fransas van Myresas vedė Cunera van der Cock, su kuria susilaukė 5 ar 4 vaikų. 1658 m. gegužės 14 d. Van Myresas įstojo į Leideno Šv. Luko tapytojų gildiją, 1663 − 1665 m. užėmė vadovaujančius postus joje.

Gyvenimo metu Fransas van Myresas Vyresnysis buvo populiariu ir pripažintu dailininku. Tarp jo užsakovų buvo Toskanos didysis hercogas Lorencas III de Medičis, kuris 1669 m. aplankė tapytoją jo studijoje. Erchercogas Leopoldas Vilhelmas siūlė dvaro dailininko vietą Vienoje. Nepaisant populiarumo tapytojas nuolat turėjo skolų ir gali būti, kad vėlesnis kronininkas Houbraken, apibūdindamas dailininką nuolatiniu išgėrovu, buvo teisus. Fransas van Myresas mirė 1681 m. kovo 12 d. Palaidotas Šv. Petro bažnyčioje (*Saint Pieterskerk*) Leidene žymių Leideno piliečių sekcijoje. Van Myreso kūrybą sudaro mažo formato žanrinės ir istorinės scenos, portretai, alegoriniai portretai. Jo stiliui būdingas labai detalus vaizdavimas, ypač audinių, šviesos atspindžių. Po mirties tapytojas buvo primirštas. Van Myreso sūnūs Vilemas (1662–1747), Janas (1660–1690) ir anūkas Fransas van Myresas Jaunesnysis tapo tapytojais.

## Darbų galerija

Vaizdas:Brothel Scene 1658 Frans van Mieris.jpg| „Brotelio scena“ (1658, Mauricheisas, Haga)
Vaizdas:Franz van Mieris the Elder - Cavalier in the Shop - Google Art Project.jpg| „Kavalierius parduotuvėje“ (apie 1660, Meno istorijos muziejus, Viena)
Vaizdas:Mieris 1, Frans van - A Young Woman in a Red Jacket Feeding a Parrot - 1663.jpg| „Moteris, maitinanti papūgą“ (1663, privatus rinkinys)
Vaizdas:Mieris 1, Frans van - The Woman threading pearls - 1658.jpg| „Moteris, tyrinėjanti perlus“ (Fabrė muziejus, Monpeljė)
Vaizdas:De briefschrijfster Rijksmuseum SK-A-261.jpeg| „Rašanti laišką moteris“ (1680, Amsterdamo valstybinis muziejus)


## Šaltiniai

* Vašingtono dailės galerijos parodos informacija 
* essentialvermeer.com
* Encyclopaedia Britannica
* wga.hu
Nuno Resende

**Nuno Resende** (g. 1973 m. birželio 25 d. Porte) – portugalų dainininkas.

## Biografija

Nuno gimė Porte, tačiau nuo dvylikos gyvena Belgijoje. Turi fizinio lavinimo mokytojo išsilavinimą. Savo karjerą pradėjo kaip aktorius, 1999-aisiais pasirodęs miuzikle „Gražuolė ir pabaisa“.

2000 metais kaip grupės „La Teuf“ narys dalyvavo Belgijos nacionaliniame finale, kuriame užėmė 6 vietą.

2005 metais Nuno buvo pasirinktas Belgijos atstovu 2005 m. „Eurovizijos“ dainų konkurse Kijeve. Ten jis pasirodė su daina „Le grand soir“ (), tačiau pusfinalyje užėmė 22 vietą ir į finalą nepateko.

## Diskografija
* 1999 : *La Belle et la Bête*
* 1999 : *La Teuf*
* 2003 : *Les Demoiselles de Rochefort*
* 2007 : *Aladin*
* 2011 : *Adam et Ève : La Seconde Chance*
* 2013 : *Erzsebeth, le spectacle musical*
* 2013 : *Pinocchio, le spectacle musical*
* 2014 : *Latin Lovers*

## Nuorodos

* Oficialus tinklalapis – nuno-resende.net
* 

|-
Tomė (Čilė)

**Tomė** () – miestas vidurio–pietų Čilėje, Bio Bijaus regione, Konsespsjono provincijoje, Ramiojo vandenyno pakrantėje; Konsepsjono uostamiestis (avanportas). Yra geležinkelio stotis, transporto ir žvejybos uostas. Maisto (žuvies perdirbimo), tekstilės pramonė. Pajūrio kurortas.

Tomė įeina į Konsepsjono aglomeraciją: ribojasi su Koelemu (šiaurėje), Rankiliu ir Florida (rytuose), Penku (pietuose).

## Istorija

Ilgą laiką Tomė buvo tik žvejų stovyklavietė. 1842 m. pastatyta malūnų. 1858 m. įkurtas uostas. 1866 m. ispanų laivynas sugriovė Tomę ir jos malūnus. Vėliau tapo teksilės pramonės centru. 1914 m. Tomę pasiekė geležinkelis. 2010 m. Tomę ir jos apylinkes nuniokojo žemės drebėjimas ir cunamis.

## Šaltiniai
Lota

**Lota** () – miestas vidurio–pietų Čilėje, Bio Bijaus regione, Konsespsjono provincijoje, Ramiojo vandenyno pakrantėje, 39 km į pietus nuo Konsepsjono. Yra jūrų uostas, plentas į Konsepsjoną. Vario lydymas, keramikos dirbinių gamyba. Pajūrio kurortas. Apylinkėse kasta akmens anglis. Netoliese veikia botanikos sodas. Yra XIX a. įkurta elektrinė, miesto muziejus, kalnakasybos muziejus (anglies kasykloje), Kolkuros tvirtovė (1602 m.), XIX–XX a. pr. statinių.

## Istorija
1662 m. Lotą įkūrė Ángel de Peredo. 1840 m. atidaryta anglies kasykla, 1896 m. paleistas pirmasis elektrinis traukinys Čilėje bei pirmoji hidroelektrinė. 1997 m. kasykla užsidarė, miestas nuskurdo.


Frontis Parroquia Lota Alto.jpg|Lotos bažnyčia
Central Hidroeléctrica de Chivilingo.JPG|Čivilingo hidroelektrinė
Mina Chiflón del Diablo, interior entrada.JPG|Anglies kasykla
Fuerte Colcura 01.JPG|Kolkuros tvirtovė


## Šaltiniai
Los Anchelesas

**Los Anchelesas** () – miestas vidurio–pietų Čilėje, Bio Bijaus regione, tarp Lachos ir Bio Bijaus upių; Bio Bijaus provincijos sostinė. Geležinkelio stotis, plentai į Temuką, Talką, Anhuką. Maisto pramonė. Miesto apylinkėse yra vaizdingas Lachos krioklys, rytuose yra Lachos lagūnos nacionalinis parkas.

## Istorija
1739 m. gyvenvietę pavadinimu *Nuestra Señora de Los Ángeles* įkūrė José Manso de Velasco. Pradžioje tai buvo ispanų tvirtovė Arauko kare. 1748 m. gavo miestelio statusą. Ilgą laiką tai buvo svarbus ispanų postas užkariaujant mapučių žemes.

## Šaltiniai
Kybarčių ąžuolas

**Kybarčių ąžuolas** (*Rusteikų ąžuolas*) – valstybės saugomas gamtos paveldo objektas, išskirtinių matmenų ir išvaizdos ąžuolas, augantis Šiaulių rajone, Kybarčių kaime (Kužių sen.), 270 m į šiaurę nuo kelio Aukštelkė–Kuršėnai.

Ąžuolas paskelbtas saugomu Lietuvos Respublikos aplinkos ministro 2013 m. spalio 25 d. įsakymu Nr. D1-792. Atskiru ženklu ar kelio rodykle vietoje nepažymėtas.

Kybarčių ąžuolas išsiskiria storu, išplatėjančiu prie pagrindo, skilusiu kamienu, kurio viena dalis žaliuojanti. Ąžuolo vidus išdegęs, tuščiaviduris. Medį iš vidaus pūdo grybas. Spėjama buvusio kamieno apimtis siekė 8,4-9,5 m. Aplink medį driekiasi atviri dirbami laukai. Ilgus laikus šiose vietose gyveno dvarininkų Rusteikų giminė, netoliese išlikusi mūrinė šeimos laidojimo koplyčia. Rusteikų vardu vadinamas ir ąžuolas. Manoma, jog tai seniausias Šiaulių krašto ąžuolas.

Pasak tautosakinių šaltinių, ąžuolo drevėje yra skylė į pragarą ir ten tupi velniukas. Kai Perkūnas trenkia žaibu į velniuką, tas spėja pasislėpti į tą skylę.

2000 m. ąžuolą įamžino akvarelėje dailininkas Antanas Krištopaitis. 

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis 1,3 metro aukštyje – 8,40 m
* Kamienų skaičius – 1 (dvi skilusio kamieno dalys)
* Medžio aukštis – 13,6 m
* Amžius – apie 500-700 metų

## Šaltiniai

## Nuorodos

* Saugomų teritorijų valstybės kadastras  
* Ąžuolo stiprybės pakanka ir kipšiukui, ir „eurovizijai“
Palatinas

**Palatinas** () – Čikagos šiaurės vakarinis priemiestis JAV, Ilinojaus valstijoje, Kuko apygardoje. Pagal 2010 m. JAV gyventojų surašymo duomenis, mieste buvo 68 557 gyventojai. Palatine 2001 m.  buvo pastatyta nauja geležinkelio stotis, sujungusi priemiestį su Čikaga priemiestinio geležinkelio linija. Palatine veikia keliolika mokyklų, įrengta daug parkų, funkcionuoja kelios įmonės, JP Morgan Chase bankas mieste įrengęs mokėjimų apdorojimo centrą.

## Istorija
Palatino kaimas buvo įkurtas 1866 m., šioje vietovėje pastačius pirmąją Čikagos ir Šiaurės vakarų transporto kompanijos geležinkelio stotį. Tuo metu, pasibaigus JAV kovoms su vietiniais indėnais, Palatino apylinkėse apsigyveno nemažai europiečių migrantų. Ypač sparčiai Palatinas pradėjo augti po Antrojo pasaulinio karo, daliai Čikagos gyventojų persikeliant gyventi į priemiesčius. Nuo 1999 m. Palatine vykdoma plati centrinės miesto dalies renovavimo programa.

## Nuorodos
* Miesto interneto svetainė
Marlous Fluitsma

**Maria Louise Clara Albertine (Marlous) Fluitsma** (g. 1946 m. gruodžio 12 d. Ziutfene) – olandų aktorė.

## Biografija
Marlous užaugo Neimegene, kur jos tėvas dirbo mokytoju. Po studijų teatro akademijoje Mastrichte, vaidino „Groot Limburgs“ (Limburgo provincija) ir Hagos teatruose. Marlous išgarsėjo 1973 metais, gavusi vaidmenį filme „De Spinse“.

Kiti svarbūs jos karjeroje filmai – „Uit elkaar“ (1979) ir „Ik ben Joep Meloen“ (1981), bei televizijos serialai „Pommetje Horlepiep“ (1976) ir „De Fabriek“ (1981).

1980 m. balandžio 19 d. vedė Hagoje vykusį 1980 m. „Eurovizijos“ dainų konkursą.

Nuo 1990 m. spalio mėn. iki 1991 m. pabaigos Marlous atliko Helen Helmink vaidmenį populiariame olandų televizijos seriale „Goede tijden, slechte tijden“.

## Nuorodos

* Marlous Fluitsma IMDB svetainėje
Čiljanas

**Čiljanas** () – miestas vidurio–pietų Čilėje, Vidurio Čilės slėnyje, į pietus nuo Santjago; Njublės regiono sostinė. Geležinkelio stotis, plentai į Santjagą, Konsepsjoną, Temuką. Medienos apdirbimo, odos ir avalynės, maisto pramonė. Yra katedra, Konsespjono universiteto filialas. Apylinkėse trykšta karštosios versmės.

## Istorija

1580 m. Martinas Ruisas de Gamboa įkūrė *San Bartolomé de Chillán* gyvenvietę. 1599 m. ją sugriovė mapučiai. Vėliau atstatytas, bet 1655 m. nuniokotas indėnų. 1751 m. Čiljaną sunaikino žemės drebėjimas. Naujas miestas atstatytas dabartinėje vietoje (senojoje dabar yra Čiljan Vjecho miestelis). 1778 m. Čiljane gimė Čilės išsivadavimo didvyris Bernardas O’Higinsas.

## Galerija

Chillan-panoramica.jpg|Naktinis reginys
Iglesia de la Virgen del Carmen de Chillán 001.JPG|Karmeno Mergelės bažnyčia
Catedral de Chillán - tarde.JPG|Katedra


## Šaltiniai
Albino pušis

**Albino pušis** auga miške Kurtuvėnų regioniniame parke, yra savivaldybės saugomas botaninis gamtos paveldo objektas Šiaulių rajone, Paraudžių kaime, apie 2,8 km į pietvakarius nuo Bubių. Pušis pasiekiama pagal rodyklę pavažiavus miško keliuku 150 m į rytų pusę nuo kelio . Prie medžio įrengta informacinė lenta.

Albino pušis apie du šimtmečius auga Paraudžių miško dalyje, kuri yra paskelbta Europos Sąjungos buveinių apsaugai svarbia teritorija (BAST). Joje saugomi Vakarų taiga vadinami šimtamečiai spygliuočių medynai. Medžio viršūnė iškilusi 30 m, kamieno apimtis – 2,81 m, skersmuo – 0,9 m, aukštis iki lajos – 20 m.

## Istorija

Šią pušį milžinę surado ir išsaugojo buvęs Bubių girininkas Albinas Borusevičius, girininku išdirbęs 33 metus. Dirbdamas miške jis visuomet pastebėdavęs gražius medžius, medynus, saugojęs juos. Išlaki pušis atkreipė jo dėmesį apie 1965 m., kai buvo kertami rinktiniai kirtimai. Pušis buvo išsaugota, o vėliau parodyta Kurtuvėnų regioninio parko direktoriui Rimvydui Tamulaičiui. Jis, matyt, ją ir praminė Albino pušimi.

Medis paskelbtas saugomu Šiaulių rajono savivaldybės tarybos 2004 m.

## Duomenys
* Medžio rūšis – paprastoji pušis (*Pinus sylvestris* L.)
* Kamieno apimtis 1,3 metro aukštyje – 2,81 m
* Aukštis – 30,0 m
* Lajos plotis – 8x5 m
* Amžius – apie 200 metų

## Šaltiniai

## Nuorodos
* Saugomų teritorijų valstybės kadastras  
* Medžiai milžinai. Albino pušis
Šeštas žaidėjas

**Šeštas žaidėjas** – krepšinio žaidėjas, nepradedantis žaidimo, tačiau vėliau žaidžiantis daug dažniau nei kiti atsarginiai žaidėjai. Pirmasis keičiamas žaidėjas paprastai pakeičiamas būtent juo. Šeštasis žaidėjas aikštėje praleidžia panašiai (ar daugiau) laiko kaip ir žaidimą pradėjusieji bei pelno palyginamą skaičių taškų. Sėkmingo šeštojo žaidėjo buvimas paprastai rodo gerą komandos stovį, struktūrą. Šis vaidmuo tiek pat reikšmingas kaip ir pirmieji penki.

Šeštasis žaidėjas neretai sugeba žaisti keliuose vaidmenyse (pavyzdžiui, Kevin McHale galėjo žaisti tiek kaip lengvasis, tiek ir kaip sunkusis krašto puolėjas). Juo dažnai skiriami taikliais metimais pasižymintys krepšininkai. Kai kada šeštuoju tampa patyrę, daug sugebantys tačiau dėl amžiaus efektyvūs tik ribotą laiką žaidėjai.

NBA skiria kasmetinį apdovanojimą metų geriausiam šeštajam žaidėjui.

## Šaltiniai
Kulnio ąžuolas

**Kulnio ąžuolas** – valstybės saugomas botaninis  gamtos paveldo objektas, išskirtinių matmenų ir išvaizdos ąžuolas, augantis Šiaulių rajone, Dargaičių kaime (Gruzdžių sen.), apie 3,3 km į šiaurę nuo Gruzdžių. Pasiekiamas iš kelio  ties Dargaičių tvenkiniu pavažiavus į rytus apie 1,8 km. Kelio nuorodomis nepažymėtas.

Ąžuolas stūkso etnografinio rėžinio kaimo viduryje, prie pagrindinės gatvės. Pasak Dargaičių kaimo bendruomenės atstovų, ąžuolą apie 1876 m. pasodino Vincas Kulnys.

Ąžuolas paskelbtas saugomu Lietuvos Respublikos aplinkos ministro 2012 m. birželio 13 d. įsakymu Nr. D1-495.  

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis 1,3 metro aukštyje – 4,20 m
* Medžio aukštis – 22,00 m
* Lajos plotis – 20-22 m (laja rutuliška, šakojasi 5,0 m aukštyje)
* Amžius – apie 150 metų

## Nuorodos

* Saugomų teritorijų valstybės kadastras  
* Kulnio ąžuolas žemėlapyje
Paežerių ąžuolas

**Paežerių ąžuolas** – valstybės saugomas botaninis  gamtos paveldo objektas, išskirtinių matmenų ir išvaizdos ąžuolas, augantis miške Šiaulių rajone, Paežerių kaime (Raudėnų sen.), apie 2,5 km į rytus nuo Dirvonėnų.

Pasiekiamas iš kelio , einančio rytiniame Paežerių ežero krante. Ties Paežerių girininkija pasukama į rytus ir pavažiuojama žvyrkeliu apie 1,1 km. Kelyje, pamiškėje netoli ažuolo, pastatyta rodyklė, toliau takeliu per tankų mišką paeinama apie 130 m. Nedidelė aikštelė aplink medį iškirsta nuo krūmų, įrengta atokvėpio vieta. Aplink ąžuolą pastatyta tvorelė. Medis senas, išpuvusiu vidumi. Jo kamieno papėdėje esančioje drevėje įrengtos apsauginės grotelės.

Ąžuolas paskelbtas saugomu Gamtos apsaugos komiteto prie Lietuvos TSR Ministrų Tarybos 1960 m. rugsėjo 1 d. įsakymu Nr. 165.  

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis 1,3 metro aukštyje – 6,65 m
* Medžio aukštis – 33,00 m
* Amžius – neskelbiamas

## Nuorodos

* Saugomų teritorijų valstybės kadastras
Dugnų ąžuolas

**Dugnų ąžuolas** – valstybės saugomas botaninis  gamtos paveldo objektas, išskirtinių matmenų ir išvaizdos ąžuolas, augantis Šiaulių rajone, Kuršėnų miškų urėdijos Paežerių girininkijos (3 kv.) teritorijoje, Dugnų miške, ties Lapkasių kaimu, apie 2,6 km į rytus nuo Dirvonėnų.

Senasis ąžuolas stūkso laukymėje prie pat kelio . Šalia pastatyta meniška drožinėta rodyklė. Medžio kamienas nuo amžiaus paliegęs, išpuvusiu vidumi, jo papėdėje atsivėrusi didelė drevė (priešingoje pusėje nuo kelio). Ant ąžuolo kamieno kabantis kryžius byloja apie žmonių pagarbą jam. Spėjama, kad caro laikais šio medžio drevėje buvo slepiamos uždraustos knygos.

Ąžuolas paskelbtas saugomu Gamtos apsaugos komiteto prie Lietuvos TSR Ministrų Tarybos 1960 m. rugsėjo 1 d. įsakymu Nr. 165. 

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis 1,3 metro aukštyje – 5,70 m
* Medžio aukštis – 23,50 m
* Amžius – neskelbiamas

## Nuorodos

* Saugomų teritorijų valstybės kadastras
Puerto Aisenas

**Puerto Aisenas** () – miestas pietų Čilėje, Aiseno regione, Aiseno provincijoje, 4 km nuo Aiseno fjordo kranto, prie Aiseno upės, 65 km į vakarus nuo Kojaikės, 15 km nuo Puerto Čakabuko uostamiesčio. Verčiamasi žvejyba ir žuvies perdirbimu, turizmu.

## Istorija

XIX a. Aiseno fjordo pakrantėse įsikūrė žvejai. 1913 m. įrengta prieplauka. 1928 m. Puerto Aisenui suteiktas miesto statusas. Tapo svarbiu miškų kirtimo, avininkystės centru. 1966 m. įrengtas tiltas per Aiseno upę. Dėl atsiradusių seklumų Puerto Aiseno prieplauka tapo nebepasiekiama ir uostas perkeltas į Puerto Čakabuką.


Aysén - Ribera Sur.JPG|Puerto Aisenas prie Aiseno upės
Aysen - Flickr - Felipe Del Valle Batalla.jpg|Puerto Aiseno apylinkės
9449530510 - Flickr - adasinh.jpg|Prezidento Ibanjeso tiltas


## Šaltiniai
Rimvydas Šalčius

**Rimvydas Šalčius** (g. 1985 m. sausio 31 d. Kaune) – Lietuvos plaukikas, olimpietis, plaukimo treneris.

## Biografija

Gimė 1985 m. sausio 30 d. Kaune. 2003 m. Europos jaunimo plaukimo čempionate iškovojo aukso medalį 100 m distancijoje plaukimo peteliške rungtyje. Dalyvavo 2004 m. vasaros olimpinėse žaidynėse, kur užėmė 35 vietą. Dalyvavo ir 2008 m. vasaros olimpinėse žaidynėse, kur liko 34 vietoje.

## Nuorodos

* Profilis sports-reference.com 
* Susiję straipsniai www.15min.lt
Aiseno provincija

**Aiseno provincija** () – viena iš keturių provincijų, sudarančių Aiseno regioną, esantį pietų Čilėje. Administracinis centras – Puerto Aisenas.

## Geografija

Provincija ribojasi su Palenos provincija ir Čilojės provincija šiaurėje, Kojhaikės provincija ir Cheneral Kareros provincija rytuose, Kapitan Prato provincija pietuose. Iš vakarų skalauja Ramusis vandenynas.

Paviršius daugiausia kalnuotas, pakrantėje priklauso Čonoso salynas. Gausu fjordų. Svarbiausia upė – Aisenas. Telkšo San Rafaelio lagūna. Yra vaizdingas Keulato nacionalinis parkas.

## Administracinis suskirstymas

Provinciją sudaro 3 komunos:
* Aiseno komuna. Centras – Puerto Aisenas
* Sisneso komuna. Centras – Puerto Sisnesas
* Gvaitekaso komuna. Centras – Melinka

## Šaltiniai
Medžių alėjos

**Medžių alėjos** – Lietuvoje saugomi gamtos paminklai ar gamtos paveldo objektai, grupės įvairių medžių (ąžuolų, liepų ir kt.) suformuotos alėjos:

* Liepų alėjos:
** Barklainių dvaro liepų alėja (Pasvalio raj.)
** Daniliškio liepų alėja (Panevėžio raj.)
** Julinų dvaro liepų alėja (Raseinių raj.)
** Paežerių liepų alėja (Šiaulių raj.)
** Pažibų liepų alėja (Panevėžio raj.)
** Vingio parko liepų alėja (Vilnius)

* Ąžuolų alėjos:
** Bubių ąžuolų alėja (Šiaulių raj.)
** Gandlaukės ąžuolų alėja (Skuodo raj.)
** Grafo D. Zubovo ąžuolų alėja (Šiaulių raj.)
** Vidkiemio ąžuolų alėja (Jurbarko raj.)
** Vilkyškių ąžuolų alėja (Pagėgių saviv.)

## Šaltiniai
Vaida Ruseckienė

**Vaida Sipavičiūtė-Ruseckienė** (g. 1985 m. lapkričio 6 d. Kaune) – Lietuvos krepšininkė.

## Nuorodos
* Profilis basketnews.lt
* Susiję straipsniai www.delfi.lt

## Išnašos
Inesa Jurevičiūtė

**Inesa Jurevičiūtė** (g. 1985 m. kovo 19 d. Kaune) – Lietuvos dailiojo čiuožimo šokėja.

## Biografija

Gimė 1985 m. kovo 19 d. Kaune. 1998 m. kartu su Mariumi Janeliausku Lietuvos dailiojo čiuožimo čempionate iškovojo sidabrą. 2000 m. tapo Lietuvos dailiojo čiuožimo čempione, 2001 m. liko trečia. Vėliau dalyvavo su Mariumi Janeliausku šokio ant ledo televizijos projektuose.

## Nuorodos

* Profilis isuresults.com
Laima Bernatavičiūtė

**Laima Bernatavičiūtė** (g. 1985 m. balandžio 12 d. Kaune) – Lietuvos rankininkė, Lietuvos moterų rankinio rinktinės narė. 2009, 2012, 2014 m. išrinkta geriausia Lietuvos rankininke.

## Klubai

* 2000–2007:  Vilniaus Eglė
* 2007–2010:  Fehérvár KC
* 2010–2011:  CB Mar Alicante
* 2011–:  CJF Fleury Loiret HB

## Pasiekimai

* Europos moterų rankinio taurių taurė 2011 m.: 2 vieta
* Lietuvos čempionė: 2000, 2001, 2002, 2003, 2004, 2005, 2006, 2007
* 2007 m. rezultatyviausia Lietuvos čempionato žaidėja

## Nuorodos

* Profilis eurohandball.com 
* Susiję straipsniai www.15min.lt
Indrė Valantinaitė

**Indrė Valantinaitė** (g. 1984 m. balandžio 5 d. Kaune) – poetė, dainininkė.

## Biografija

Gimė 1984 m. balandžio 5 d. Kaune. Baigė Kauno jėzuitų gimnaziją. Vėliau mokėsi kultūros vadybą Vilniaus universitete ir Vilniaus dailės akademijoje. Rašė savo kūrybą į įvairius laikraščius ir žurnalus, 2006 m. išleido eilėraščių rinkinį *Žuvim ir lelijom*. Tais pačiais metais festivalio „Poezijos pavasaris“ metu ji tapo naktinių skaitymo konkurso „Eilėraščiai per naktį“ nugalėtoja. Jos poezijoje paliečiamos intymios temos. Dainavo roko operose „Ugnies medžioklė su varovais“, „Saulės žemė“. Veda TV laidas.

## Nuorodos

* Biografija
Agnė Stankūnaitė

**Agnė Stankūnaitė** (g. 1984 m. kovo 29 d. Kaune) – modelis.

## Biografija

Gimė 1984 m. kovo 29 d. Kaune. Nuo jaunystės reklamuoja įvairiausius produktus – nuo šampūnų iki „Chloe“ mados namų. Dalyvavo fotosesijose įvairiems žurnalams Danijoje, Austrijoje, Prancūzijoje, Italijoje, Turkijoje, Kenijoje, Tailande, Madagaskare ir JAV. Fotografavosi „Elle“, „FHM“ žurnalų viršeliams. 2007 m. dalyvavo populiarioje italų televizijos laidoje „Ciao Darwin“, kur atliko pagrindinį vaidmenį "Madre Natura".

## Nuorodos

* Asmeninis tinklalapis
* Nori turėti gražią moterį – privalai į ją investuoti 
* A.Stankūnaitė mados pasaulio labirintuose
Paežerių liepų alėja

**Paežerių liepų alėja** – savivaldybės saugomas botaninis gamtos paveldo objektas, esantis Dirvonėnuose, Šiaulių rajone, vakariniame Paežerių ežero krante, apie 350 m į vakarus nuo kelio . Objektas nuorodomis nepažymėtas.

Alėjoje auga 107 liepos, 19 iš jų dvikamienės, 5 – trikamienės, 1 – keturkamienė ir 1 – penkiakamienė. Alėja nusitęsusi 150 m link Paežerių ežero pakrantės. Aukščiausia yra penkiakamienė liepa – 29 m, kitos – 23–25 m aukščio. Skersmenys apie 0,4 m. Užima 0,44 ha ploto teritoriją. Saugoma paskelbta 1987 m.

## Duomenys

* Medžių grupė – liepos
* Medžių skaičius – 107
* Alėjos ilgis – 150 m
* Amžius – 110

## Šaltiniai

## Nuorodos

* Saugomų teritorijų valstybės kadastras  
* Šiaulių rajono gamtos paveldo objektai
Valdonė Petrauskaitė

**Valdonė Petrauskaitė** (g. 1984 m. rugpjūčio 23 d. Kaune) – Lietuvos tinklininkė. 2011 m. tapo Europos moterų tinklinio taurių taurės laimėtoja.

## Klubai

* 1999–2001:  Heksa Kaunas
* 2001–2004:  Istres Volley-Ball
* 2004–2006:  VBC Riom
* 2006–2007:  Vicenza Volley
* 2007–2008:  Türk Telekom Ankara
* 2008–2009:  Chieri Volley
* 2009–2011:  Tiboni Urbino
* 2011:  Dinamo Krasnodar
* 2012–2013:  Tiboni Urbino
* 2013–2014:  Lokomotiv Baku
* 2014–:  Gran Canaria J.A.V. Olimpico

## Nuorodos

* Profilis http://www.legavolleyfemminile.it 
* Susiję straipsniai www.lrytas.lt
Povilas Strazdas

**Povilas Strazdas** (g. 1996 m. balandžio 24 d.) – Lietuvos plaukimo rinktinės narys. Nacionalinis Lietuvos rekordininkas.

## Pasiekimai

## Išnašos
Fandomas

**Fandomas**, **fendomas** () – žargoninis terminas, vartojamas apibūdinti subkultūrą, susidedančią iš gerbėjų rato, kuriam būdingi empatijos ir bičiulystės jausmai tarp narių, aktyviai besidominčių kokiu nors tuo pačiu reiškiniu. Gerbėjams būdingas domėjimasis netgi menkiausiomis fandomo objekto smulkmenomis, jie linkę skirti didžiąją dalį savo laiko ir energijos konkrečiai dominančiai sričiai, dažnai būdami kokio nors socialinio tinklo, užsiimančio su ta sritimi susijusia veikla, dalimi; tai juos skiria nuo susidomėjusių tik paviršutiniškai.

Fandomai gali burtis apie bet kokią žmonių domėjimosi ir veiklos sritį. Fano domėjimosi objektu siaurąja prasme gali būti laikoma kokia nors individuali įžymybė, bet paprastai tai daugiau susiję su popkultūra, menu, kūryba, mada, sportu ar pramogomis ir pomėgiais. Todėl, pavyzdžiui, neįprasta gerbėju vadinti buhalterį, itin besidomintį buhalterijos ypatumais.

Fanams būdinga burti fanklubus, kuriuose jie gali užsiimti tam tikra kūrybine veikla: kurti fanfiction, fanart, fanfilm kūrinius, organizuoti įvairius konventus ar kitokius renginius, kur jie turėtų galimybę pabendrauti su įžymybėmis iš juos dominančios srities bei vieni su kitais, dalytis turima medžiaga ir sudalyvauti įvairiuose konkursuose, pvz., cosplay.

## Šaltiniai
Fanas

**Aistruolis**, **sirgalius**, **gerbėjas**, **mėgėjas** – entuziastingai kuo nors besižavintis, besidomintis, ar ką nors palaikantis asmuo.

Išskirtinę reikšmę turi vartojama, tačiau bendrinėje lietuvių kalboje vengtina svetimybė **fanas** (). Aistruolio, gerbėjo, arba *fano*, domėjimosi objektu gali būti laikoma kokia nors individuali įžymybė (pvz., atlikėjas, sportininkas), tam tikros meno šakos kūrinys (pvz., knyga, filmas), mados, idėjos, sporto komanda ir pan. Kartu konkretaus objekto ar asmens *fanai* sudaro bendruomenę, internetiniame žargone vadinamą ''fandomu''.

Pagrindinis skirtumas tarp fanatiko ir gerbėjo (*fano*) yra tas, kad pastarojo elgesys paprastai kitų laikomas neįprastu, bet nepažeidžiančiu vyraujančių socialinių normų.

## Etimologija
Plačiai paplitęs įsitikinimas, jog žodis  yra žodžio *fanatic* („fanatikas“) santrumpa, o pastarasis kilęs iš  'įkvėptas dievybės'. Tam papildomo patikimumo teikia faktas, kad graikų kalboje *fanaticus* verčiamas kaip „entuziazmas“. Taigi terminas *fanatikas* apibūna asmenis, perdėtai ir beatodairiškai pritariančius religinėms ar politinėms pažiūroms.

Tačiau toks kildinimas nėra tikslus, mat žodžio *fanas* kilmė taip pat siejama su anglų kalbos veiksmažodžiu *fancy*, kuris reiškia „ypač žavėtis, mėgti“. Toks apibrėžimas kilo XIX a. pradžioje tarp anglų ir airių darbininkų klasės bokso entuziaztų, kur tokie mėgėjai buvo vadinami *fancies* ar *fances*. Palaipsniui šis žodis sutrumpėjo iki *fan*. XX a. veikiamas popkultūros šis žodis įgavo dar platesnę prasmę.

Lietuvių kalboje žodis *fanas* yra vengtina anglybė – svetimybė, atėjusi iš anglų kalbos.

## ''Fanų'' kultūra
*Fanai* savo entuziazmą išreiškia skatindami susidomėjimą juos dominančiais reiškiniais, būdami fanų klubo narias, rengdami ar dalyvaudami fanų konventuose arba rašydami fanų laiškelius. Jie tai pat gali užsiimti kūrybinga veikla, („fanų veikla“), t. y. kurti ''fanzinus'', rašyti ''fanfiction'' ir piešti ''fanart'' kūrinius ir pan.

## Šaltiniai
Fanų klubas

**Fanų klubas**, **fanklubas** – žmonių, entuziastingai kuo nors besižavinčių (pvz., meno ar mokslo šaka), ar ką nors palaikančių (pvz., įžymybę, atlikėją, sporto komandą), grupė. Dauguma fanų klubų yra išlaikomi pačių fanų, skiriančių didžiąją dalį savo laiko ir išteklių juos dominančio dalyko rėmimui. Taip pat egzistuoja „oficialūs“ fanų klubai, priklausantys asmenims, susijusiems su asmeniu ar organizacija, kuria klubas ir palaiko. Toks reiškinys būdingas daugeliui muzikantų, sporto komandų ir kt.

Didesni fanų klubai geba organizuoti renginius ir rinkti lėšas juos dominančiam dalykui paremti. Kai kuriais atvejais surinktos lėšos atitenka patiems fanų klubo nariams.

Šiandieną daugelis fanų klubų turi susikūrę savo internetinį puslapį (vadinamąjį fanų puslapį), kurį jie naudoja reklamavimo reikmėms. Tokiuose puslapiuose paprastai talpinamos nuotraukos ir informacija, susijusi su fanus dominančiu objektu. Pavyzdžiui, fanų puslapyje, dedikuotame atlikėjui, gali būti talpinamos nuotraukos, videoįrašai, diskusijų lentos ir informacija apie artimiausius koncertus.
Fanų puslapis

**Fanų puslapis**, **fanų svetainė**, **fanų tinklaraštis**, **fanų blogas** – internetinis puslapis, sukurtas ir išlaikomas fano ar entuziasto, besidominčio įžymybe, dalyku ar tam tikru kultūriniu reiškiniu. Tokiu reiškiniu gali būti knyga, televizijos šou, filmas, komiksas, muzikos grupė, sporto komanda, kompiuterinis žaidimas ir kt.

Fanų puslapiuose gali būti talpinama su tam tikru dalyku susijusi informacija (pvz., serialo serijų sąrašas, biografijos, siužetas), iliustracijos iš įvairių šaltinių, naujienos, medijos parsisiuntimui, nuorodos į kitus, panašius fanų puslapius ir diskusijų lentos, kur lankytojai gali bendrauti vieni su kitais.

Neretai tokie puslapiai būna tinklaraščio formos. Dauguma fanų puslapių turi interneto bendruomenes ir socialinius tinklus.

Taip pat dauguma fanų puslapių yra neoficialūs, bet nedidelė dalis jų yra gavę oficialų statusą, jie aprūpinami su objektu susijusia medžiaga ir išlaikymui skirtomis lėšomis. Siekiant parodyti, kad tokie puslapiai yra neoficialūs, juose pateikiama atsakomybės apribojimo deklaracija. Dauguma įžymybių linkę turėti oficialius puslapius, norėdami kontroliuoti jų turinį. Tam paprastai samdomas tinklalapio administratorius.
Kojhaikės provincija

**Kojhaikės provincija** () – viena iš keturių provincijų, sudarančių Aiseno regioną, esantį pietų Čilėje. Administracinis centras – Kojhaikė.

## Geografija

Provincija ribojasi su Palenos provincija šiaurėje, Argentina rytuose, Cheneral Kareros provincija pietuose ir Aiseno provincija vakaruose.

Paviršius daugiausia kalnuotas, stūkso Patagonijos Andai. Yra *Dos Lagunas* gamtos paminklas, Kojhaikės, Sero Kastiljo, Simpsono upės gamtos paminklai.

## Administracinis suskirstymas

Provinciją sudaro 2 komunos:
* Lago Verdės komuna. Centras – Lago Verdė
* Kojhaikės komuna. Centras – Kojhaikė

## Šaltiniai
Cheneral Kareros provincija

**Cheneral Kareros provincija** () – viena iš keturių provincijų, sudarančių Aiseno regioną, esantį pietų Čilėje. Administracinis centras – Čile Čikas.

## Geografija

Provincija ribojasi su Kojhaikės provincija šiaurėje, Argentina rytuose, Kapitan Prato provincija pietuose ir Aiseno provincija vakaruose.

Paviršius daugiausia kalnuotas, stūkso Patagonijos Andai. Teka Ibanjeso upė, telkšo Cheneral Kareros, Bertrano ežerai. Yra *Dos Lagunas* gamtos paminklas, Sero Kastiljo nacionalinis rezervatas. Plyti Šiaurės Patagonijos ledlaukis.

## Administracinis suskirstymas

Provinciją sudaro 2 komunos:
* Rio Ibanjeso komuna. Centras – Puerto Inchenjero Ibanjesas
* Čile Čiko komuna. Centras – Čile Čikas

## Šaltiniai
Kapitan Prato provincija

**Kapitan Prato provincija** () – viena iš keturių provincijų, sudarančių Aiseno regioną, esantį pietų Čilėje. Administracinis centras – Kokranas.

## Geografija

Provincija ribojasi su Aiseno provincija ir Cheneral Kareros provincija šiaurėje, Argentina rytuose, Paskutinės Vilties provincija pietuose. Iš vakarų skalauja Ramusis vandenynas.

Paviršius daugiausia kalnuotas, stūkso Patagonijos Andai. Pakrantė labai raižyta fjordais, yra gausybė salų ir uolų (Čilės salyno šiaurinė dalis). Teka Beikerio, Paskvos, Bravo upės. Telkšo Kokrano, O’Higinso ežerai. Plyti Šiaurės Patagonijos ledlaukis. Yra Bernardo O'Higinso nacionalinis parkas, Katalaliksaro gamtos draustinis.

## Administracinis suskirstymas

Provinciją sudaro 3 komunos:
* Kokrano komuna. Centras – Kokranas
* O’Higinso komuna. Centras – Vilja O'Higinsas
* Tortelio komuna. Centras – Kaleta Tortelis

## Šaltiniai
Puerto Sisnesas

**Puerto Sisnesas** () – miestelis pietų Čilėje, Aiseno regione, Aiseno provincijoje; komunos centras. Įsikūręs prie Pujuhuapi kanalo (Ramusis vandenynas) ir Sisneso upės žiočių, priešais Magdalenos salą ir nacionalinį parką. Puerto Sisnesas pasiekiamas 32 km ilgio atšaka nuo Pietų plento. Verčiamasi daugiausia žvejyba ir turizmu. Yra medinė bažnyčia, ligoninė, gaisrinė, viešbutis, policijos skyrius, degalinė.


Iglesia de Puerto Cisnes.jpg|Bažnyčia
Bahia de Puyuhuapi.jpg|Pujuhuapi fjordo pakrantė
Costanera Puerto Cisne.jpg|Aikštė pakrantėje


## Šaltiniai
Urkuvėnų akmuo

**Urkuvėnų akmuo** (dar vadinamas *Velnio širdimi*) – stambus riedulys, valstybės saugomas geologinis gamtos paveldo objektas ties Urkuvėnų kaimu (Kuršėnų kaimiškoji sen.), Šiaulių rajone, Kuršėnų miškų urėdijos Šaukėnų girininkijos (1 kv.) teritorijoje. Tame pačiame miške guli Laumės akmuo.

Akmuo slūgso miške apie 2,6 km į šiaurę nuo Varputėnų, 0,5 km į vakarus nuo kelio . Toje vietoje kelyje yra autobusų stotelė, koplytstulpis, seno akmeninio pastato giuvėsiai. Riedulys Varputėnų miške guli ant nedidelės kalvelės, stelbiamas krūmokšnių. Šalia – išplatėjęs upelis su bebrų nuverstais medžiais. Akmuo skilęs pusiau.

Akmuo saugomu paskelbtas remiantis Gamtos apsaugos komiteto prie Lietuvos TSR Ministrų Tarybos 1964 m. kovo 27 d. įsakymu Nr. 76.

## Duomenys

Riedulio matmenys: 3,9 m ilgio, 3,7 m pločio, 2,9 m aukščio.

## Šaltiniai

## Nuorodos

* Saugomų teritorijų valstybės kadastras
Melinka

**Melinka** () – miestelis pietų Čilėje, Aiseno regione, Aiseno provincijoje; Gvaitekaso komunos centras. Įsikūręs Asensjono saloje, Gvaitekaso salyno (Čonoso salyno dalis) šiaurėje. Tai vienintelė didesnė gyvenvietė Čonoso salyne. Verčiamasi daugiausia žvejyba.

## Istorija

Gyvenvietę 1860 m. įkūrė iš dab. Lietuvos kilęs vokiečių imigrantas Felipė Vesterhofas (*Felipe A. Westhoff*), dirbęs miškų kirtėju Čilojės saloje. Pavadinimas Melinka kilo nuo rusų k. žodžio *милёнка* („mieloji“).

## Šaltiniai
Puerto Inchenjero Ibanjesas

**Puerto Inchenjero Ibanjesas** () – miestelis pietų Čilėje, Aiseno regione, Cheneral Kareros provincijoje; Rio Ibanjeso komunos centras. Įsikūręs Cheneral Kareros ežero pietinėje pakrantėje, 116 km nuo Kojhaikės, netoli Argentinos sienos. Veikia susisiekimas vandeniu su Čile Čiku, prieina Pietų plento atšaka. Verčiamasi žemės ūkiu (gyvulininkyste, sodininkyste). Vystomas turizmas. Už 6 km nuo Puerto Inchenjero Ibanjeso gožta Ibanjeso upės kriokliai, netoliese prasideda Sero Kastilijo gamtos draustinis.
Vilja O'Higinsas

**Vilja O’Higinsas** () – miestelis pietų Čilėje, Aiseno regione, Kapitan Prato provincijoje; O’Higinso komunos centras. Įsikūręs O’Higinso ežero pietinėje pakrantėje, prie Mejerio upės žiočių, netoli Argentinos sienos. Pietų plento galutinis taškas, veikia keltas per ežerą, yra vietinis aerodromas. Verčiamasi gyvulininkyste, miškininkyste, turizmu. Veikia policijos skyrius, gaisrinė, viešbutis, mokykla.

## Istorija

1877 m. vietovę pasiekė Francisco Pascasio Moreno. XX a. pr. ėmė kurtis gyventojai, nors Vilja O’Higinsas oficialiai įkurtas 1966 m. Miestelį 1992 m. pasiekė plentas.


Villa Ohiggins.jpg|Naktinis reginys
Plaza de Armas, Villa O'Higgins.jpg|Ginklų aikštė
Villa-ohiggins-chile.jpg|Gatvelė
Kaleta Tortelis

**Kaleta Tortelis** () – miestelis pietų Čilėje, Aiseno regione, Kapitan Prato provincijoje; Tortelio komunos centras. Įsikūręs Beikerio užutėkio pakrantėje, prie Beikerio upės žiočių. Vietovę supa kalnuotas, miškingas, fjordais išraižytas kraštovaizdis. Nuo 2003 m. kelio atšaka jungiasi su Pietų plentu, yra aerodromas, prieplauka. Verčiamasi turizmu, miškininkyste. Rengiamos išvykos prie Chorche Monto ledyno. Kaleta Torteliui būdinga Čilojės stiliaus medinė architektūra (nameliai ant polių); gatves atstoja mediniai takeliai. Veikia aštuonmetė mokykla, ambulatorija, policijos skyrius, gaisrinė.

## Istorija

Kaleta Tortelis įkurtas 1955 m.


Caleta-tortel-wikipedia-rodrigo-gonzalez-03.jpg|Užutėkis
Pasarelas de Caleta Tortel.jpg|Valtis
PasarelasTortel.JPG|Mediniai takai
Rampa de embarco.jpg|Prieplauka


## Šaltiniai
Nacra 17

**Nacra 17** – dvivietis sportinis katamaranas.

## Istorija
Nacra 17 burlaiviai suprojektuoti 2011 m., o masinė prekyba prasidėjo po metų. 2012 m. gegužę Tarptautinė buriavimo federacija rinkosi tarp Nacra 17 ir Viper katamaranų naujai mišrių lyčių įgulos rungčiai 2016 m. vasaros olimpinėse žaidynėse ir 2020 m. vasaros olimpinėse žaidynėse. Rinkimus laimėjo Nacra 17 klasės burlaivis. 2013 m. įvyko pirmasis Nacra 17 klasės pasaulio čempionatas.

### Pasaulio čempionai

### Europos čempionai

## Nuorodos
*Oficiali Nacra svetainė